《柳影不碍舟》
宋代·林希逸

长短堤边柳，波流影不流。浑如低倚岸，却不碍行舟。

水漾千丝低，风吹一叶浮。轻摇兰桨过，搅碎绿阴不。

似带墙头燕，如萦镜里鸥。那堪南浦别，明暗两牵愁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。